KOMISIJOS REGLAMENTAS (EEB) Nr. 3694/91
1991 m. gruodžio 17 d.
iš dalies keičiantis 1989 m. kovo 14 d. Reglamentą (EEB) Nr. 645/89 ir panaikinantis 1989 m. liepos 31 d. Komisijos reglamentą (EEB) Nr. 2404/89 dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo(1) su paskutiniais pakeitimais, padarytais Reglamentu (EEB) Nr. 3537/91(2), ypač į jo 9 straipsnį,
kadangi Komisijos reglamente (EEB) Nr. 645/89(3) bei Reglamente (EEB) Nr. 2404/89(4) nustatytos priemonės dėl, inter alia, dviejų drabužių rinkinių, skirtų mažmeninei prekybai, klasifikavimo Kombinuotojoje nomenklatūroje;
kadangi, siekiant smulkiau apibūdinti tam tikras prekių, kuriomis vyksta intensyvi prekyba, kategorijas, KN kodas 6211 buvo išskaidytas;
kadangi tai turėjo įtakos minėtuose reglamentuose nagrinėjamoms prekėms; kadangi todėl reikia išbraukti Reglamento (EEB) Nr. 645/89 priedo 2 punktą ir nurodyti nagrinėjamų prekių klasifikavimą ir klasifikavimo motyvus bei panaikinti Reglamentą (EEB) Nr. 2404/89;
kadangi šiame reglamente numatytos priemonės atitinka Nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
2 straipsnis
Reglamento (EEB) Nr. 645/89 priedo 2 punktas išbraukiamas, o Reglamentas (EEB) Nr. 2404/89 panaikinamas.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis pradedamas taikyti nuo 1992 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. gruodžio 17 d.